ඒ, මෙම පෙත්සම කුමුදුනී වික්‍රමසිංහ, ශිරාන් ගුණරත්න යන විනිසුරු මඩුල්ල හමුවේ ඊයේ සළකා බැලුනු අවස්ථාවේදියි.පරිසරවේදිනියක වන ආචාර්ය අජන්තා පෙරේරා සහ ජෙරන් ජෙගදීසන් විසින් ගොනුකර  ඇති මෙම පෙත්සමේ වගඋත්තරකරුවන් ලෙස සමුද්‍ර දූෂණ වැළැක්වීමේ අධිකාරිය, වරාය අධිකාරිය, වනජීවී අධ්‍යක්ෂ ජනරාල්, වෙළඳ නැව් පිළිබඳ අධ්‍යක්ෂ ජනරාල්, නීතිපතිවරයා ඇතුලු පිරිසක් නම් කර තිබෙනවා.නෞකාව ගිනිගැනීමෙන් මෙරට සාගරයට ගණනය කළ නොහැකි හානියක් සිදුවී ඇති බවට පෙන්වා දෙන පෙත්සම්කරුවන්, සිද්ධියට වගකිවයුතු නිලධාරීන්ට එරෙහිව නීතිය ක්‍රියාත්මක කරන්නැයි වගඋත්තරකරුවන්ට නියෝග කරන ලෙසත් ඉල්ලා තිබෙනවා.මේ අතර නෞකාවෙන් සිදුවූ විනාශය තක්සේරු කර කඩිනමින් වන්දි  ගෙවන ලෙස ඉල්ලා සමස්ත ලංකා පොදු ධීවර සංගමය ඊයේ හලාවතදී මාධ්‍ය හමුවක් කැඳවා තිබුණා.